ועדת הפנים ואיכות הסביבה, כנסת 18, פרוטוקול מספר 88, 2009-11-02 14:30

דב חנין: תודה רבה חבר הכנסת סוויד.

דב חנין: אני רוצה לאפשר לכם האנשים שהגיעו גם מטורעאן, וגם מכפר כנא לספר לנו בתמצית מהי תמונת המצב היום ומה אתם יכולים לעדכן אותנו.

דב חנין: בבקשה, אדוני.

חוסיין סולימאן: אני המנכ"ל של החברה לטיפול מי קולחין גליל תחתון שמתעסקת, או מטפלת בקווי הסליקה המונחים ביישובים משהד, כנא וטורעאן.

חוסיין סולימאן: מחנות הצבא - נפתלי ושמשון, לכיוון שדה אילן, וכמובן הכפרים, כפר קמא ויישובי המועצה האזורית גליל תחתון, שכל מי הביוב שלהם מטוהרים במת"ש של שדה אילן.

חוסיין סולימאן: את מת"ש שדה אילן התחילו להקים בשנת 1993, וכמובן עשו חיבורי סליקה בקווים ראשיים שיחברו את כל היישובים האלה.

חוסיין סולימאן: זה היה מן שותפות של המועצות המקומיות באזורי הגליל התחתון.

חוסיין סולימאן: נבנה על סמך מודל של שיתוף פעולה בין המגזר היהודי למגזר הערבי, והיה צריך להיות דוגמה לשיתוף פעולה אזורי.

חוסיין סולימאן: המת"ש הזה הוקם בשנת 1994, מאז המת"ש הזה עובד, מטהר.

חוסיין סולימאן: מתאספים אליו כל מי הביוב של היישובים שהזכרתי לעיל – משהד, קמא, טורעאן, כפר קמא ויישובי המועצה האזורית גליל תחתון, וגם אזור התעשייה הצבאית.

חוסיין סולימאן: כמובן קווי הביוב והסליקה והמת"ש אם אין תחזוקה שוטפת ותחזוקה מונעת, כל הקווים האלה בסופו של דבר יש קרוזיה, יש בלאי רב, גם למכונות וגם לציוד וגם לגבי הסליקה.

חוסיין סולימאן: כמובן, מי כמוך יודע, שהרשויות המקומיות הערביות מזה שנים רבות סובלות מגרעונות גדולים מאוד.

חוסיין סולימאן: מי הביוב שלהם היו צריכים להיות מועברים למת"ש ועבור מי הטיהור שלהם היה צריך לשלם את האגרה של טיהור הביוב האלה.

חוסיין סולימאן: אני מדבר איתך על סדר גודל של חובות כמעט 7 מליון שקלים של הרשויות, משהד, קמא, טורעאן וגליל תחתון שלא יכולים לעמוד בתשלומים ולא יכולים לעמוד בנטל.

חוסיין סולימאן: כמובן שזה אוטומטית מקרין על פעולות האחזקה, על אחזקת המת"ש ואחזקת קווי הסליקה.

חוסיין סולימאן: כל יום שני ושלישי שיש לנו פיצוץ בקווים, יש לנו פיצוץ בתחנות השאיבה.

חוסיין סולימאן: תחנות השאיבה אינן פועלות כראוי, ועובדות כמעט בחצי תפוקה.

חוסיין סולימאן: כמובן הדבר הזה גורם לסבל רב לתושבים באזור שלנו.

חוסיין סולימאן: שמענו על קדחת הנילוס שהתגלתה לפני כמה שבועות בטורעאן, עקב ההצפות ועקב ריבוי או הדליפות של מי הביוב גם מהתחנות האזוריות וגם מקווי הסליקה האזוריים וגם מהתחנות הפנימיות.

חוסיין סולימאן: אנחנו כבר מדברים מזה כמה שנים.

חוסיין סולימאן: סוכם שהפתרון או שידרוג הקווים והמת"ש יבוא על חשבון צירופה של נצרת עילית או יותר נכון, השכונות המזרחיות – הר יונה למת"ש, וזה היה בסיכום ודיון שנמשך כמעט כארבע שנים.

חוסיין סולימאן: כמובן שהעירייה, למרות שהיה סיכום מוקדם גם משרד התשתיות הקודם – פואד בן אליעזר, וגם עם היושב ראש מר יעקב צמח ועם ראש עיריית נצרת עילית, וכל הגורמים המוסמכים ששכונות הר יונה נצרת עילית ייקלטו במת"ש שדה אילן, ומי הביוב שלהם יטוהרו אצלנו במת"ש.

חוסיין סולימאן: ראש העיר הקודם וראש העיר הנוכחי, כמובן לא רוצים שיתוף פעולה כזה מכל מיני טענות סרק או טענות שווא.

חוסיין סולימאן: הם עושים הכל היום על מנת לא להיות מחוברים אלינו, ולשטוף את הביוב שלהם במת"ש הסוללים.

חוסיין סולימאן: אני מדבר איתך על משא ומתן שנמשך כמעט ארבע שנים, נכתבו כ-11 טיוטות בין המת"ש או היישובים השותפים במת"ש שדה אילן בין עיריית נצרת עילית.

חוסיין סולימאן: סוכם שישתתפו ב-11 מליון שקלים, מה-11 מליון שקלים האלה יוקצו למשרד התשתיות.

חוסיין סולימאן: יסוכמו מוקדים גם עם השרים וגם עם המנכ"לים של המשרדים על מנת לשדרג את הקווים האלה.

חוסיין סולימאן: נצרת עילית אחר כך ביקשה עוד ועדת חקירה, עוד דיון ועוד בירור, והוסכם אז שהשתתפו ב-6 מליון שקלים ובכל זאת ייכנסו.

חוסיין סולימאן: אבל ה-6 מליון שקלים גם כן סירבו להיכנס, והיום, לאחר שעברנו את כל ועדות השיפוט ואת כל כיברת הדרך הארוכה של ארבע שנים, אני מקבל הבוקר בפאקס מהוועדה המחוזית לתכנון ובנייה במחוז הצפון שמדברים על זה שמשנים את תכנית האב לחיבור שכונות הר יונה למת"ש שדה אילן, ובמקום זה מעבירים אותם למת"ש הסוללים.

חוסיין סולימאן: ואני אומר לך, דיון שנמשך כארבע שנים, והישועה של המת"ש והחלפת קווי הסליקה והחלפת המשאבות, והגעת המת"ש לתפקוד נורמלי ורגיל, דובר על זה שיבוא מההקצבה של נצרת עילית.

חוסיין סולימאן: היום נצרת עילית בהחלטה פוליטית, בהחלטה מקצועית, בכל מה שתקרא את ההחלטה, הם בשום פנים ואופן לא רוצים לבוא אלינו.

חוסיין סולימאן: ואני אומר לך היום, אנחנו עומדים בפני שוקת שבורה.

חוסיין סולימאן: הרשויות המקומיות הערביות השותפות, הן להן מה לשלם.

חוסיין סולימאן: תאגידי המים והביוב באזור שלנו למרות שהם היו צריכים גם כן להעביר את החלק שלהן, כל חודש בחודשו לטיהור המים ולאחזקה של המת"ש גם כן לא מעבירים.

חוסיין סולימאן: היום, אם לא תהיה התערבות של הרגולטור, של הממשלה בכל הנושא הזה, אז כל המערכת שעלתה 57 מליון שקל, ריאלית, אני מדבר איתך על 1994, בשווי של 100 מליון שקלים, הכל יירד לטמיון, כל קווי הסליקה יקרסו, כל המת"ש יקרוס, ואי אפשר יהיה לא לקלוט את הביוב, ואי אפשר יהיה לא לטהר את המים האלה.

חוסיין סולימאן: על הרגולטור לצערי הרב, הממשלה, הגוף המכוון היום, נותנת את כל האמצעים בידי נצרת עילית, על מנת להשתמט כדי להתחבר אלינו, וכמובן תאגיד המים והביוב שהוקם חדש, לא יכול להעמיד היום למת"ש 20-25 מליון שקלים על מנת לשדרג ולחדש את קווי הסליקה.

חוסיין סולימאן: אנחנו היום נמצאים בקדחת הנילוס האדומה, הירוקה, הצהובה, אני לא יודע מה זה.

חוסיין סולימאן: לקראת הקיץ הבא, אני צופה לקטסטרופה מוחלטת בכל העמק מגלישת מי הביוב מכיוון שקווי הסליקה הראשיים במצב נוראי מבחינת תחזוקה וקורוזיה.

חוסיין סולימאן: המת"ש – בקושי עובד בתפוקה של 50% ואין מקורות, ואין תקציב לשדרג את הדבר הזה.

חוסיין סולימאן: הרגולטור, לצערי הרב, הממשלה, כמעט אין אף אחד שיקשיב, אין אף אחד שישמע.

חוסיין סולימאן: ההיפך, הוא הנכון, מנסים לגמד אותנו, מנסים לדחוק אותנו לפינה, על מנת שיקרה אסון.

חוסיין סולימאן: אני אתן לך פה סידרה של מכתבים והתכתבויות וסיכומים בנושא.

חוסיין סולימאן: אני אשאיר לכם את המכתבים פה בוועדה.

חוסיין סולימאן: סיכומים מוקדמים עם שרי התשתיות והפנים שהיו, נהפכו על פיהם היום בהחלטה פוליטית מקצועית, והיום אנחנו חזרנו לנקודת התחלה של 2005, שאין לנו שום מקורות.

חוסיין סולימאן: לא יכולים לשדרג, לא יכולים לעשות שום כלום לצערי הרב.

דב חנין: תודה רבה.

סלאח נסאר: אני מבקש, והייתי שמח אם בקשתי תיענה, שאם ההזמנה תגיע מבעוד מועד על מנת שאנחנו נתארגן.

סלאח נסאר: קיבלתי התרעה מאוד קצרה.

דב חנין: זה דיון מהיר.

דב חנין: דיון מהיר בעצם פונה לנשיאות הכנסת, ומבקש משהו אס.

דב חנין: או.

דב חנין: אס, ועושים את זה כמעט מהיום להיום.

דב חנין: לכן, אף פעם דיונים מהירים כאלה, אנחנו לא מודיעים חודשים מראש, כי זה תמיד אס.

דב חנין: או.אס.

דב חנין: זה כלי של הכנסת להתמודד בבעיות דחופות.

סלאח נסאר: אני מודה לכם על קיום הדיון.

סלאח נסאר: אני מנכ"ל תאגיד כפרי הגליל התחתון.

סלאח נסאר: התאגיד הזה שהוקם על פי חוק כמובן בשנת 2001, חוק התאגידים והמים.

סלאח נסאר: הוא מאגד את הרשויות המפורטות – בועיינה-נג'ידאת, טורעאן, כפר כנא, משהד, דבורייה - - - התאגיד הזה קיבל רשיון לפעולה בנובמבר 2008, חרף כל הקשיים של ההתאגדות יצאנו לדרך עם תשתית שנמסרה לידינו, תשתית מאוד לקויה וירודה שסבלה מהיעדר תחזוקה והיעדר השקעה.

סלאח נסאר: אני מחזיק בידיי כאן דוח אשר נערך והוגש לכנסת, הוא נערך על ידי מרכז המחקר והמידע של הכנסת בעצמה והוגש לכנסת.

סלאח נסאר: אני מעיין בדו"ח הזה, ואני רואה שהבעיות שצוטטו כאן הן בעיות עתיקות יומין.

סלאח נסאר: הן בעיות שסבלו מהן הרשויות, ולא רק לצערי, אני רואה רשימה ארוכה של רשויות ערביות שסובלות מהיעדר טיפול והיעדר פתרון קצה כפי שצויין כרגע.

סלאח נסאר: אני יזמתי פגישה עם ראש מינהלת הביוב, התרעתי.

סלאח נסאר: התרעתי על כך שבכל תחנות השאיבה - 9 במספר, צריכות להיות 18 משאבות.

סלאח נסאר: מצאתי לצערי שם 8 פועלות.

סלאח נסאר: משאבה אחת - - -

דב חנין: צריכות להיות לפי מה?

דב חנין: לפי תקן ההפעלה הרגיל?

סלאח נסאר: אם מושבתת משאבה אחת, השנייה תיכנס לפעולה.

סלאח נסאר: לא רק זה, אני גם כתבתי את זה במכתבים, ואם צריך אני אמציא את המכתבים בהמשך, כי לא היה לי זמן להתארגן ולהביא את כל החומר.

סלאח נסאר: אני גם התרעתי על זה בפני מינהלת הביוב שגם אין גנרטורים שם.

סלאח נסאר: כל הפסקות החשמל שהיו יזומות בקיץ, עם תחילת הקיץ הודעתי על זה שתהיינה גלישות.

סלאח נסאר: אין בידיי תקציבים.

סלאח נסאר: ביקשתי תקציבים.

דב חנין: מה סדר הגודל התקציבי שביקשת?

סלאח נסאר: ערכנו תכנית לשיקום כל התשתית של 54 מליון שקלים של כל התשתיות, וכל היישובים שאני קיבלתי שסובלות מהיעדר תשתיות ביוב.

סלאח נסאר: יש לי שכונות שלמות שלא מחוברות, ויש להן בורות רכב, או בורות ספיגה, שהם לא נעשו על פי תקן.

סלאח נסאר: מה שאנחנו רואים זה גולש על פני הקרקע, אבל יש לנו גם בורות שמחלחלים למי תהום, גם את זה אני חושב שצריך למנוע.

סלאח נסאר: מה שאנחנו רואים, רואים.

סלאח נסאר: מה שאנחנו לא רואים, אנחנו מתעלמים, לצערי, ואני בעד.

מוחמד עבאס: אבל נסגרו חלק.

מוחמד עבאס: בשנה שעברה שני בארות מים נסגרו.

סלאח נסאר: לא נסגרו.

סלאח נסאר: אני ביקרתי ביישובים, כפר כנא למשל.

סלאח נסאר: אציין לך שכונות שלמות שסובלות מהעדר תשתיות ביוב, למרות שהתושבים שילמו את המוטל עליהם, הכסף שולם לרשויות.

מוחמד עבאס: בגלל הזיהום נסגרו 2 בארות מים שאיבה לכפר כנא.

סלאח עבאס: אני לא יודע.

סלאח עבאס: אני מחזיק בידיי אותם דברים, בורות הספיגה מחלחלות למי תהום.

סלאח עבאס: זה שאין תשתיות ביוב בכפר כנא ובסוף הבור נכנס כאן ויוצא במקום אחר, זה לא אומר – אולי אתה לא רואה אותו יוצא ממקום אחר, או שהוא יוצא בתוך המים.

סלאח עבאס: הגשנו בקשה תקציבית, יש לנו גם בעיה.

סלאח עבאס: כל בקשה שאנחנו מגישים אותה לקבלת הלוואה, מאז הקמת התאגיד, אני פתחתי שערי התאגיד בפברואר, התחלתי לעבוד עם איוש צוות והאנשים שלי.

סלאח עבאס: היום התחילו תחנות שאיבה בדבוריה, למשל, קיבלנו תקציב ממינהל המים, שברובו קרן שיקום ומענק.

סלאח עבאס: אבל תחנות דבוריה הן דוגמה אחת.

סלאח עבאס: גם דבוריה סבלה לפי היישוב, זה גלישות שפכים לנחל תבור.

סלאח עבאס: אז נחל תבור גם כן זוהם.

סלאח עבאס: מה שלא נעשה בעשרות שנים, אנחנו עושים היום תוך 6 חודשים.

סלאח עבאס: הוצאנו מספר מכרזים, גם בועיינה-נג'ידאת, וגם בטורעאן.

סלאח עבאס: אבל גם חרף התקציבים הדלים שעומדים לרשותנו, אנחנו מגישים גם בקשות לקידום תכניות כדי לשרת את הציבור, רוב הציבור שאנחנו עומדים לשירותו.

סלאח עבאס: אנחנו נתקלים בבעיה של החזר, כושר החזר.

סלאח עבאס: כאשר התאגיד שלנו הוקם, הוא הוקם עם תכנית עסקית גרעונית.

סלאח עבאס: הוא לא מאפשר לנו נטילת הלוואות.

סלאח עבאס: שום בנק, לא דקסיה, לא בנק מסחרי אחר, לא מעמיד לרשותנו הלוואה, כל עוד לא מאושר כושר ההחזר על ידי הממונה.

סלאח עבאס: אישורים כאלה לא מגיעים, לכן אנחנו נמצאים של – לצערי – גאז וניוטראל.

סלאח עבאס: אנחנו במקום דורכים, אנחנו רוצים לעבוד.

סלאח עבאס: יש לנו צוותים מיומנים.

סלאח עבאס: אויישו כל הצוותים, ואנחנו רוצים לקדם את הדברים.

סלאח עבאס: אבל לא הכל תלוי בנוי.

סלאח עבאס: אכן כך, מה שצוטט כאן, שיש דליפה בתחנות שאיבה.

סלאח עבאס: כל דו"ח, כל דליפה, אני בעצמי הנחיתי את המהנדס שלנו, את אנשי הצוות גם ליידע את המשרד לאיכות הסביבה.

סלאח עבאס: מיידעים אותם גם טלפונית.

סלאח עבאס: יש לנו גם מכתב של דו"ח פעולה של כל גלישה.

סלאח עבאס: שוב, בשישה חודשים כבר הספקתי לחטוף קנס.

סלאח עבאס: אני לא באתי כדי לחטוף קנסות, שאני אהיה שעיר לעזאזאל של כל המחדלים האלה שהיו.

סלאח עבאס: אם באתי לתרום, ועזבתי את כל העיסוקים הפרטיים שלי, אני חושב שלא מגיע לי.

סלאח עבאס: חרף הפגישות שהיו לי שם וההיכרות עם המשרד לאיכות הסביבה, אלא אני מכל אחד רוצה לבצע את תפקידו ואין לי טענות, אבל לא צריך למצוא מישהו שרוצה לקדם את המערכת קורבן שמוקרב עבור כל הדברים שהיו, או טעויות העבר.

חנא סוייד: אם אפשר לשאול, מה הקשר בין התאגיד שאתה מנהל לבין המת"ש או המינהלת?

סלאח עבאס: אנחנו מכוח חוק ההתאגדות הועברו לנו כל זכויות המים והביוב של כל הרשויות.

סלאח עבאס: מאז החתימה, הרשות היתה מנועה מלעבוד במים וביוב.

סלאח עבאס: בין יתר הזכויות, היו מניות של החברה הזאת שמדבר עליה מר חוסיין סלימאן.

סלאח עבאס: אני דיווחתי לממונה.

סלאח עבאס: העברת זכויות ניחא, זה זכויות.

סלאח עבאס: אבל העברת חובות, אני מקבל מניות בחברה שהיא חייבת, ואני הופך להיות חייב באופן מיידי.

סלאח עבאס: ביקשתי דיון, הדיון הזה יוזמן אצל הממונה על המחוז, מנכ"ל משרד הפנים.

סלאח עבאס: ביקשנו דיון כזה.

חנא סוייד: אז אתם אחד נגד השני, או אתם ביחד?

סלאח עבאס: הוא לכאורה חברת בת שהחזיקו בה הרשויות.

סלאח עבאס: אני עוד לא קיבלתי את האחיות עליי לקבל את המניות האלה, הואיל והעברת המניות כרוכה בסגירת חובות.

חנא סוייד: אם הוא צריך לחיות, אז הוא צריך את התמיכה שלכם.

סלאח עבאס: אוכל להיות אצלו צרכן או לקוח, ואוכל להיות בעלים.

סלאח עבאס: אבל אי אפשר להיות בעלים, כי אני נכנס לנעליו בחובות האלה.

סלאח עבאס: אני לא רוצה להתחיל עם תחילה ממינוס.

סלאח עבאס: להתחיל מחובות ולגרור חובות.

סלאח עבאס: או שאנחנו שנינו נתבע, או שאני אחליט שהוא יתבע לבד, זה העניין.

סלאח עבאס: אני לא מעוניין שלא הוא יתבע ולא שנינו נתבע.

סלאח עבאס: אני מעוניין ששנינו נצוף למעלה, ונשרוד את כל הגלים האלה.

מוחמד עבאס: אני מנהל אזור נצרת, יחידה סביבתית אזורית שכוללת את טורעאן, כפר כנא ומשהד ועוד 6 ישובים.

מוחמד עבאס: אנחנו מתריעים על הנושא הזה כבר כמה שנים טובות.

מוחמד עבאס: בוא נמקד את זה.

מוחמד עבאס: אני לא רוצה להיכנס לחובות של החברה, טיפול מי קולחין, או לחובות של התאגיד וכמה התזרימים שלו.

מוחמד עבאס: יש לנו 2 קטנים חשובים שם.

מוחמד עבאס: אני לא מדבר על 54 מליון שקלים.

מוחמד עבאס: אני מדבר על שני קטעים.

מוחמד עבאס: קו סליקה שמגיע מהתחנה המערבית של כפר כנא לכיוון שדה אילן, זה קטע של 2 קילומטר שצריך החלפה, או שידרוג מיידי.

מוחמד עבאס: רק לסבר את האזניים.

מוחמד עבאס: בשנה שעברה יותר מ-31 הצפות, כמעט 3 הצפות בחודש שכל הביוב של כפר כנא משהד זרם לנחל שם.

מוחמד עבאס: לא יכול להיות דבר כזה.

מוחמד עבאס: מדובר בנחל יפתח.

מוחמד עבאס: שם, מכיוון שיש סגירות, ויש הרבה שלוליות מים, כל הביוב שם עומד, וזה מקום אידיאלי לדגירת יתושים.

מוחמד עבאס: אנחנו גם גילינו את קדחת הנילוס המערבי.

מוחמד עבאס: הדבר השני, ההפעלה של המשאבות.

מוחמד עבאס: משאבה צריכה כמו שסאלח אמר, צריכה גנרטור ושני מנועים.

מוחמד עבאס: מנוע רזרבי במקרה שיש תקלה, זה לא קיים.

דב חנין: מה שאתה מתאר, כמובן עבודות תשתית, אבל הן עבודות תשתית יחסית זולות.

מוחמד עבאס: זולות – אני מדבר על הערכה של האזור הזה - 4 משאבות, ועוד קו סליקה, מדובר על 2.5 – 3 מליון שקלים.

מוחמד עבאס: זה כבר מותרע מזמן, לא מהיום.

מוחמד עבאס: אנחנו מתריעים.

מוחמד עבאס: הנזק שנגרם שם, גם למי תהום, וגם למקום דגירת יתושים, היישובים האלה לא יכולים לחיות בלילה כבר כמה שנים טובות.

מוחמד עבאס: כל קיץ אנחנו חוגגים את זה.

מוחמד עבאס: היום ביוזמתו של החברה לטיפול מי קולחין, אנחנו פותחים את ציר הנחל, על מנת שהמים של הביוב לא יעמדו, יישארו זורמות עם הגשם הזה, אני מקווה לטוב על מנת לחסל את מקומות דגירת יתושים.

מוחמד עבאס: זה זורם בסופו של תהליך לציפורי, נחל ציפורי ולים בוודאי.

סלאח עבאס: זה פוגע בקידוחי נטופה, אשכול הסוללים - - - אזור מוביל המים הארצי.

מוחמד עבאס: המוביל אטום פחות או יותר לנושא הזה.

מוחמד עבאס: אבל לגבי הבארות – יש לי שם 6 בארות מים של נטופה 1, נטופה 2 וכנא 1, וכנא 2, שאנחנו שותים מהם.

מוחמד עבאס: בשנה שעברה, בגלל ההצפות האלה, נסגרו 2 בארות מים על ידי משרד הבריאות, בבדיקה היתה כמות אדירה.

מוחמד עבאס: אנחנו מבקשים כיחידה סביבתית גם למען התושבים, לטפל בשני הדברים האלה מיידית.

מוחמד עבאס: זה קו הסליקה, לשדרג אותו, והמשאבות של 4 משאבות ביוב יש באזור הזה, שזה 2 משאבות בכפר כנא, ו-2 משאבות בטורען, שיהיה גנרטור, ויהיו 2 משאבות בכל תחנה שיהיו רזרבות, אז אנחנו פותרים את הבעיה.

מוחמד עבאס: הלאה, שידרוג המת"ש זה עניין אחר.

מוחמד עבאס: אבל 3 מליון להשיג היום זה צריך להיות - - -

סלאח עבאס: הבדיקה הזאת של שידרוג המת"ש כרוכה בהשקעה – אני בדקתי את זה גם כלכלית.

סלאח עבאס: היתכנות כלכלית והשקעות של עלויות.

סלאח עבאס: העלויות שם בין 29 ל-36 מליון שקל.

סלאח עבאס: יש לי בדיקה מקצועית, בדקתי גם היתכנות כלכלית של חיבורי יישובים נוספים.

סלאח עבאס: 36 מליון שקלים שאין לי אותם.

סלאח עבאס: וכפי שאמרתי, אני אגלוש לנושא אחר, חוקי העזר ואגרות הביוב, אני חייבתי את התושבים חרף הצרכים, לא היה חוק עזר ואגרת ביוב.

סלאח עבאס: התושבים רוצים לשלם את המוטל עליהם, גם אגרת ביוב וגם היטל בצורת, זה ממש הוריד את הגבייה אחרי שצמחה ל-60% גבייה בתאגיד החדש הזה שבין 6-8 חודשים סך הכל, אחרי שיצרנו את האמון עם התושב, רואים את הביוב הזה.

סלאח עבאס: היטל בצורת הגיע, ואנשים הפסיקו לשלם.

סלאח עבאס: לא רק היטל הבצורת, אלא גם את חשבון המים.

דב חנין: אגב, זה לא רק אצלכם.

מוחמד עבאס: בסך הכל אין לי שומן, עוד לא צברתי שומן שאני יכול לספוג את החודש הזה.

מוחמד עבאס: אם לא, אני לא אשלם למקורות, ואז ינתקו את המים, ואז שוב, זה בומרנג, ממש כמו כדור שלג.

מנסור דהאמשה: חברים, כל הכבוד למה שדיברו פה לגבי התזרים והכסף, אבל כל זה לא מעניין את התושבים.

מנסור דהאמשה: אני מייצג את התושבים.

מנסור דהאמשה: אני יושב ראש הוועדה העממית בכפר כנא.

מנסור דהאמשה: אנחנו פנינו מספר פעמים גם לתאגיד המים, על מנת לפתור את הבעיה.

מנסור דהאמשה: כמו שראיתם, היה צילום של מה שקורה שם, אני מבקש להציג את זה.

מנסור דהאמשה: יש לנו שם בריכות של ביוב שנמשך הרבה חודשים.

מנסור דהאמשה: היתושים וקדחת הנילוס וכל מה שמתרחש, זה רק בעקבות זה.

מנסור דהאמשה: יש נזילות של ביוב שלא מפסיקות מזה כבר שנים.

מנסור דהאמשה: לא מטופלות, וזה מה שמעניין אותנו.

מנסור דהאמשה: לא מעניין אותנו בכלל, כתושבים, כאנשים שסובלים מהעניין הזה, לא מעניין אותנו מאיפה בא התקציב, לא מעניין אותנו מי האחראי, מעניין אותנו טיפול מיידי בנושא.

מנסור דהאמשה: זה מה שאנחנו מבקשים, וזה צריך להיות מיידי, ממש מיידי, בלי שום דחייה.

מנסור דהאמשה: יש שם בעיה ספציפית שצריך לטפל בה, למנוע את הזרימה של הביוב, לסגור את הבורות שם, למנוע את הקדחת, ולמנוע את כל מה שמעבר לזה.

מנסור דהאמשה: יש גם תופעות לוואי שהם גם חודרות למי תהום, למים שאנחנו שותים, לבורות שלנו שזה נזק אדיר מאוד.

מנסור דהאמשה: אם זה לא מטופל, כמובן שזה יבוא.

מנסור דהאמשה: יחד עם זאת, גם בשדות שם, אי אפשר לשתול שם.

מנסור דהאמשה: מזה שנתיים שאי אפשר לשתול באזור שם כלום, כי זה לא נובט שם כלום.

מנסור דהאמשה: בהקשר לדברים האלה, כבר פנינו עשרות פעמים.

מנסור דהאמשה: אני מבקש מכל האנשים שנוגעים בדבר, לטפל בנקודה הספציפית במיידי.

מנסור דהאמשה: כל השאר לגבי ההשלכות של שדרוג ולא שדרוג, זה כבר לא מעניין היום.

מנסור דהאמשה: מה שמעניין הוא שיש בעיה ספציפית שצריך לטפל בה.

דב חנין: תודה רבה.

דב חנין: משרד הבריאות.

לאור רושן: אנחנו יותר נציגות של היתושים ושל הנגיפים.

לאור רושן: יש מערך ממשלתי שקשור למשרד להגנת הסביבה במשרד הבריאות שעוסק בדיגום של יתושים.

דב חנין: אתם ערים לסיפור הזה של קדחת הנילוס המערבי ביישובים האלה?

לאור רושן: מבחינת תחלואה אנושית, חנה יכולה לדבר, מבחינת היתושים אורי מהמשרד להגנת הסביבה ואני נדבר.

דב חנין: על היתושים שאתם מייצגים אותם, אני חייב להגיד לכם, שכמי שביקר ביישובים האלה, אני לא גר שם.

דב חנין: אני ביקרתי שם.

דב חנין: אני יכול להעיד מעדות אישית שהעקיצות שאני קיבלתי שם, היו עקיצות מאוד מיוחדות.

דב חנין: לא יודע איזה יתושים אלה, אבל הם היו יתושים מאוד עצבניים.

לאור רושן: לעניין היתושים, אני יכולה להגיד משהו לעניין היתושים.

לאור רושן: יש שם 3 מינים של יתושים, הם כולם מאוד עוקצים.

לאור רושן: יש שם שני יתושי קולקס, שניהם הוקטורים העיקריים של נגיף קדחת הנילוס המערבי בארץ.

לאור רושן: המין השלישי, הוא אדס, שהוא עוקץ גם ביום והרבה אנשים מאוד רגישים לעקיצות שלו.

לאור רושן: אין לי ספק שעם גודל אוכלוסיות של האנשים שמיוצגות על ידי מה שנלכד, אז החיים שם מאוד קשים.

דב חנין: צר לשמוע.

חנה בין: אני מייצגת את המעבדה המרכזית לנגיפים.

חנה בין: אנחנו בודקים את היתושים לנוכחות נגיפים שונים שמעבירים מחלות לבני אדם.

חנה בין: יתושים זה שק של מחלות, הם יכולים להעביר כל מיני, כמובן, לפי הבדיקות שאנחנו עושים.

חנה בין: מה שאנחנו מגלים מתחת לפנס.

חנה בין: יש מערכת ניתור כבר משנת 2000, בקשר לקדחת מערב הנילוס.

חנה בין: השנה, בניגוד לשנים קודמות, התחלואה בבני אדם התחילה באזור הצפון.

חנה בין: בדרך כלל זה מתחיל באזור המרכז.

חנה בין: זה דבר שעורר תמיהה מה פתאום מאזור הצפון.

חנה בין: זה מאוד יכול להיות, שעניין של ריבוי היתושים באזור ההוא, יתושים הם לא נייחים, יש להם כנפיים, הם מתעופפים לכל מקום.

חנה בין: וזה רק ציפורים נודדות, שמעבירות אותן ממקום למקום, יכול להיות שגרמו להתפשטות של יתושים נושאי מחלה.

חנה בין: לאו דווקא מצאנו בטורעאן עצמה אנשים חולים, אבל הסכנה היא לא רק קדחת מערב הנילוס, יש הרבה דברים שאנחנו עדיין לא יודעים, שיודעים בעולם שהם מעבירים מחלות שונות נוספות, זה בהחלט מהווה מטרד לכל האזור ולכל הארץ גם.

דב חנין: איזה פעולות מיידיות אתם בתור משרד הבריאות יכולים לעשות, יש כמובן שאלות של תשתית ושל ביוב שדיברנו עליהם.

דב חנין: אבל מה באופן מיידי אתם יכולים לעשות כדי לנסות להגן על האנשים מיתושים ובוודאי מיתושים שמפיצים – האם יש לכם איזשהו אמצעי לפעולה בעניין הזה?

דב חנין: אדוני נציג משרד להגנת הסביבה.

אורי שלום: המשרד להגנת הסביבה הוא זה שמפקח על הרשויות המקומיות בנושא יתושים.

אורי שלום: הוא גם מפקח על הרשויות המקומיות בנושא של גלישות הביוב.

אורי שלום: בנושא גלישות הביוב – אנחנו עובדים מול 2 הגופים, מול התאגיד ומול החברה.

אורי שלום: הפעילות שלנו מול התאגיד נענית בחיוב.

אורי שלום: תמיד הפניות שלנו נענות בחיוב, הפניות לחברה לא נענות.

אורי שלום: כתוצאה מכך, אחרי התרעות, המשרד פתח בחקירה נגד החברה שלא פועלת כראוי.

חנא סוייד: חברה, הכוונה אדון סלימאן.

אורי שלום: כן.

אורי שלום: לגבי היתושים, אנחנו עורכים דיגומים של יתושים, ורואים אם יש או אין יתושים.

אורי שלום: כאשר יש יתושים, אנחנו פונים לדרישה להדברה.

אורי שלום: ואחרי שפנינו לתאגיד בדרישה להדברה, התאגיד ביצע את העבודה.

אורי שלום: יותר מאוחר, רצינו לדעת כמה היתושים האלה מסוכנים, ועשינו דיגום ושלחנו למעבדות את היתושים, ואכן, התברר שהיתושים האלה הם מסוכנים כי הם יכולים להעביר מחלה.

אורי שלום: בעקבות כך, גם העברנו את המידע לרשויות, הוצאנו הודעה לתקשורת, כדי שיינקטו באמצעים יותר חריפים.

אורי שלום: בקשר להדברה, נוקטים בהדברה, אבל זה כמובן לא מספיק, צריך פעולות מניעה.

אורי שלום: לפי דעת המשרד להגנת הסביבה, דעה אחידה, צריך שגוף אחד יטפל בכל בעיות המים של האזור.

אורי שלום: זה שיש גוף כזה וגוף כזה, שהם מטפלים באזור, זה מתכון לכישלון.

אורי שלום: לכן אנחנו מאוד ממליצים שיתקיים רק גוף אחד שיטפל בבעיה.

סלאח עבאס: אני רק מבקש להוסיף.

סלאח עבאס: אנחנו סובלים מהתופעה הזאת שנים רבות.

סלאח עבאס: כל חבריי שדיברו לפניי צדקו בכל מה שאמרו, התושבים סובלים.

סלאח עבאס: והם הקורבן לכל מה שמתרחש שם.

סלאח עבאס: נכון שזה לא בעיה של התושבים.

סלאח עבאס: אבל הבעיה היא של הרשויות המקומיות שלא דואגות לטפל בכל הנושא התקציבי, והתשלומים שהם חייבים לתאגיד ולחברה.

סלאח עבאס: לצערי הרב, כל השנים, לא עמדו בהתחייבויות שלהם.

סלאח עבאס: ואני, בכוחות עצמיים, ואני אומר את זה בפה מלא, ויעידו חבריי גם שנמצאים מכפר כנא, שבכוחות עצמיים של המועצה המקומית כפר כנא, אני דאגתי אישית לטפל בכל הנושא של הדברה במשך שנים רבות.

סלאח עבאס: אני אישית דאגתי ושלחתי אנשים ואני יכול לספק לכם גם מידע כמה ימי הדברה אני שלחתי את האנשים לשם, לודאי, לנחל יפתח אל, בגלל הבעיה שהצמחייה סבוכה שם, לא התאפשרה ההדברה המלאה.

סלאח עבאס: אנחנו בימים האחרונים, התחלנו לפתוח את הציר הזה, על מנת שהמים ומי הגשמים שבאו עלינו בברכה בימים האחרונים, שיגלשו כמו שצריך, או שיזרמו כמו שצריך.

סלאח עבאס: אנחנו פתחנו חלק נכבד מהוואדי כרגע, ממשיכים הלאה, היום, מחר, מחרתיים, עד שאנחנו פותחים את כל הציר לזרימת מים מסודרת.

סלאח עבאס: אני גם דיברתי עם סלאח נאסר שהוא מנכ"ל תאגיד המים, וגם עם חוסיין סולימאן.

סלאח עבאס: ביחד אנחנו עושים את המלאכה בשיתוף פעולה.

סלאח עבאס: אבל בלי קשר, המועצה המקומית כפר כנא, ואני אומר את זה באחריות מלאה, עשתה כל מה שהיא יכולה לעשות למען הגברת היתושים בשביל להתגבר על הבעיה.

סלאח עבאס: לצערי הרב, עד היום לא הצלחנו.

סלאח עבאס: אני מקווה שאם אנחנו פותחים את הציר, ומדבירים כמו שצריך אחרי שאנחנו פותחים את הציר, אני מאמין שהבעיה הזאת תרד או שתפחת.

סלאח עבאס: בקשר ליתושים - - -

מנסור דהאמשה: זה לא הפתרון.

סלאח עבאס: הפתרון הוא בשידרוג הקו, ובמציאת פתרון לגלישות של התחנות שאיבה.

סלאח עבאס: סלאח נאסר דיבר על זה שאי אפשר לתחזק תחנה שאין לה גנרטור.

סלאח עבאס: ובצדק, הוא אומר את זה.

דב חנין: תודה.

מוחמד עבאס: יש משהו חשוב חסר, אני לא יודע למה לא נעשה בכפר כנא.

מוחמד עבאס: התחלנו בזה בשנה שעברה.

מוחמד עבאס: נחל יפתח אל הוא יובל חשוב לנחל ציפורי, שזה רשות נחל קישון.

מוחמד עבאס: הם שייכים לשם.

מוחמד עבאס: רק עם ידיים ועם הרבה מכתבים, כשפותים את הציר של הנחל, צריך תחזוקה מונעת.

מוחמד עבאס: כל שנה בחודש אוקטובר, או ספטמבר אוקטובר, לפתוח את ציר הנחל כל הזמן שיהיה פתוח.

מוחמד עבאס: זה אף פעם לא נעשה.

מוחמד עבאס: היום, הרשויות המקומיות, הרשות, גם התאגיד וגם החברה לטיפול מי קולחין, פותחים את הציר, רשות נחל קישון שמקבלת תקציבים, דרך אגב, מכסות מהרשויות המקומיות, לא פותחת את זה צריך להיות לה הוראה חד משמעית שהציר הזה שיישאר פתוח.

אחמד מריד: בעל בריכת שחייה שהיא רק רחוקה עשרים מטר מהנחל.

אחמד מריד: ממוקמת בדרך שעולה - - - אנחנו נמצאים שם, וכמעט כל הילדים ברחו לנו.

אחמד מריד: עשינו את הבריכה שם במצב שהיא תיהיה לכפר כנא לטורען, למשהד, שתהיה באמצע לכולם.

אחמד מריד: היום, כמעט כל הילדים ברחו לנו, ובתי הספר לא יבואו אלינו.

אחמד מריד: אני כל הזמן עם סלאח עבאס ומוחמד עבאס, יום ולילה אני רץ, מרסס איתם, פותח את הצירים, יש לי הצילומים.

אחמד מריד: יום ולילה עושים בשביל העניין הזה.

חנא סוייד: אולי תשדרג את המת"ש...

אחמד מריד: לא יכולים לשבת שם בכלל, לא יום ולא לילה.

אורי שלום: על פי החוק, הרשויות המקומיות הן אחראיות על האחזקה.

אורי שלום: הרשויות המקומיות נושאות באחריות על הדברת היתושים ללא כל ספק.

אורי שלום: הן אחריות לספק את הפתרון.

אחמד מריד: בקשר לריסוס, אנחנו מבקשים, לא יעזור מה שאנחנו עושים עם טנדר וריסוס קטן.

אחמד מריד: אנחנו מבקשים משהו גדול שירסס את כל השדות שם.

דב חנין: גבירותיי ורבותיי, אני רוצה לסכם את הדיון הזה כך.

דב חנין: קודם כל אני רוצה להודות לחבר הכנסת חנא סוויד, שיזם את הדיון הזה.

דב חנין: אני חייב לומר לכם, שבסיום הדיון הזה אני יוצא מפה מאוד מודאג.

דב חנין: התמונה שמצטיירת קשה ומדאיגה.

דב חנין: אנחנו חייבים לפעול בנושא הזה בשני כיוונים בצורה מאוד נמרצת ובמקביל.

דב חנין: שמענו בדאגה את הנתונים שהביאו אנשי משרד הבריאות.

דב חנין: גם על היתושים וגם על פוטנציאל התחלואה.

דב חנין: לפעמים אנשים מודאגים, אבל רשויות המדינה, משרד הבריאות או המשרד להגנת הסביבה, באים ומרגיעים ואומרים שאין סכנה.

דב חנין: במקרה הזה אנחנו שומעים שמדובר אכן ביתושים מסוכנים, ובסכנה לבריאות האזרחים.

דב חנין: זה מצב דברים שאי אפשר להשלים איתו, אי אפשר להשלים שכך אנשים ימשיכו לחיות.

דב חנין: לכן צריך לפעול בנושא הזה בצורה מאוד נמרצת.

דב חנין: הפעולה שצריכה להיעשות לפי דעת הוועדה, צריכה להיות בשני מישורים.

דב חנין: מישור אחד צריך להיות המישור של הפעולה המיידית.

דב חנין: קודם כל הדברה אפקטיבית, זה בוודאי צריך להיעשות.

דב חנין: אני בוודאי לא הייתי במקום, ולא הייתי בשטח, אבל אני שומע מהדברים שאתם אומרים שגם אם נעשית הדברה, היא כנראה לא מספקת אולי לא בהיקפים המתאימים, וזה צריך להיעשות באופן מיידי כדי להתמודד עם מה שניתן להתמודד.

דב חנין: אבל ברור, שגם כשאנחנו מדברים על המישור המיידי, הדברה לא יכולה להיות כל התשובה.

דב חנין: יש פה כמה צעדים שאני חייב לומר לכם שאני די מזועזע, סכום כסף מאוד קטן.

דב חנין: אנחנו מדברים – משהו שהוא פחות מ-3 מליון שקלים, שיכול, אולי לא לפתור את הבעיה האסטרטגית, אבל להקל על המצוקה המיידית.

דב חנין: הסכום הזה אני יודע, שבשביל מועצה מקומית כמו כפר כנא וטורעאן יכול להיות סכום גדול אולי, כי אלה מועצות שיש להן קשיים, גם בשביל התאגיד שהתחיל את פעולתו במינוס וזה גם כן דבר שהוא מאוד מצער ומאוד מקומם, כי הבטיחו לנו כשהנושא נדון בכנסת, שברגע שיוקמו התאגידים, משרד האוצר, יעמוד מאחוריהם ויתמוך בהם וייתן תקציבים וכדומה.

חוסיין סלימאן: דברים בעלמא.

דב חנין: אני רוצה לומר פה בצורה מאוד ברורה.

דב חנין: הסכום הזה 3 מליון שקלים, שאולי הוא סכום גדול למועצה המקומית, הוא כסף מאוד קטן למשרד התשתיות.

דב חנין: הנזקים שנגרמים אצלכם הם נזקים בהיקף מאוד גדול.

דב חנין: אנחנו מדברים גם על נזקים סביבתיים, ומפגעים סביבתיים של ביוב.

דב חנין: אנחנו מדברים על פגיעה באיכות החיים של האנשים שחיים שם.

דב חנין: יותר מזה, אנחנו מדברים על סכנות לבריאות, על סכנות לתחלואה.

דב חנין: אנחנו מדברים על פגיעה בנחל.

דב חנין: אנחנו מדברים על פגיעה במי תהום, על סגירת בארות.

דב חנין: לכל הדברים האלה יש משמעות חברתית גדולה, יש משמעות אנושית גדולה, ויש גם משמעות כלכלית גדולה.

דב חנין: הרבה יותר גדולה מה-3 מליון שקלים.

דב חנין: לכן, הקריאה שלנו מהוועדה היא, ואנחנו בהמשך לדיון הזה נוציא מכתב גם לשר התשתיות, נספר לו את הדברים שהועלו כאן, ונבקש את התערבותו של משרד התשתיות כדי לפתור באופן מיידי, ולקחת על עצמו את האחריות לפתרון הזה של הבעיה המיידית, כי אני רואה שהגורמים שנמצאים בשטח, לא יכולים כרגע לפתור את הבעיה הזאת.

דב חנין: ואם אנחנו פשוט נמשיך לגלגל את הכדור בין התאגיד לבין החברה לבין המועצות המקומיות, הוא ימשיך להסתובב, אבל פתרון לא יהיה.

דב חנין: מעבר לדברים האלה של הפתרון המיידי גם שיפור קו הסליקה, וגם שדרוג המשאבות, ברור צריך לעשות גם פתרון עומק.

דב חנין: כאן אני מגיע למישור השני שצריך להתמודד איתו, הוא התמודדות עם כל תשתית הביוב המאוד לקויה שנמצאת בכפרים האלה.

דב חנין: אני חייב לומר לכם בצער, שזה לא תמונה ייחודית.

דב חנין: אתם יכולים להסתובב בגליל, במיוחד ביישובים ערביים, כמעט בכל יישוב, אתם תראו בעיות מהסוג הזה.

דב חנין: אדוני נציג להגנת הסביבה, אתה צודק שמבחינת החוק האחריות היא על השלטון המקומי.

דב חנין: הבעיה הגדולה היא שאנחנו עוסקים פה ברשויות מקומיות בדרך כלל מאוד עניות.

דב חנין: אין להן אזורי תעסוקה, אין להן משאבים, אין להן יכולות.

דב חנין: מצד שני, יש להן תשתיות מאוד לקויות.

דב חנין: זה לא יישובים שנבנו מלכתחילה עם תשתיות טובות.

דב חנין: לכן למרות שפורמלית, הרשות המקומית צריכה לתת את הפתרון, בפועל, היא לא מסוגלת לתת את הפתרון.

דב חנין: לכן, אנחנו צריכים לחשוב על דרך אחרת של התמודדות עם העניין הזה.

דב חנין: אני חושב שהגישה שאומרת שהנושאים האלה צריכים התמודדות אזורית כוללת של שיתוף פעולה של כל הגורמים שנמצאים באזור, היא גישה נכונה.

דב חנין: שמעתי בצער על הקשיים שנוצרו בשיתוף הפעולה שהיה צריך להיווצר עם עיריית נצרת עילית.

דב חנין: בסופו של דבר הסביבה לא ניתנת לחלוקה.

דב חנין: אם עיריית נצרת עילית לא תשתף פעולה בהתמודדות עם הבעיה, היא בעצמה והתושבים שלה יהיו גם כן קורבנות לאותם מפגעים סביבתיים בעתיד הקרוב.

דב חנין: לכן, הקריאה שלנו מהוועדה היא בהחלט לכל הגורמים שנמצאים, קודם כל באזור, לשתף פעולה באופן מאוד קונסטרוקטיבי עם הגורמים שמתחילים להתמודד עם העניין, ועם התאגיד שאנחנו מאחלים לו בהחלט הצלחה.

דב חנין: מעבר לזה, אנחנו גם במישור זה לא מוציאים את המדינה מהאחריות.

דב חנין: השאלות הן שאלות מקומיות ואזוריות, יש להן משמעות מעבר לאזור.

דב חנין: לכן, מעורבות של משרד הגנת הסביבה, משרד התשתיות, כאשר מדובר בנושאים של ביוב, מאוד חיונית ומאוד מתבקשת.

דב חנין: אני מאוד מודה לכם על כך שהגעתם לירושלים והצגתם את הנתונים.

דב חנין: הוועדה כמובן מסכמת את הדיון, והסיכום הזה של הדיון אנחנו נניח אותו בפני מליאת הכנסת ואני מקווה שעוד השבוע.

דב חנין: בעקבות הדיון הזה אנחנו גם נפנה כמו שאמרתי למשרד התשתיות, אבל בכוונתנו להמשיך ולעקוב אחרי הפרשה הזאת.

דב חנין: לכן, אם יש התפתחויות לטובה אני מקווה, אבל גם התפתחויות לרעה, אנא תעדכנו אותנו, את ועדת הפנים ואנחנו נשתדל לעזור ככל שנוכל.

דב חנין: אם יש הערה או תוספת, בבקשה.

סלאח נסאר: אני רק רוצה להודות לכבודו וגם לחבר הכנסת חנא סוויד שיזם את הדיון הדחוף הזה.

סלאח נסאר: אנחנו מודים לכם על תשומת הלב שנתתם לנו.

דב חנין: תודה רבה לכם.